Usu dâ «G» gutturali mmeci dâ «C» gutturali

Stu finòminu asisti nta li casi unni la «C» gutturali (p'asempiu chidda di "arricurdari) veni canciata 'n na «G» gutturali (puru chiamata «G» dura, «G» ucclusiva vilari sunora): "arrigurdari".

Diffusioni

Sta sustituzzioni dâ «C» gutturali cu la «G» gutturali asisti supratuttu nta la parrata di Enna-Caltanissetta (Sicilia cintrali) e nta li zoni vicinu a nzidiamenti gallu-sìculi.

 Asempi 

 Casi cu la "-nc-" canciata 'n "-ng-" 

màncanu (ammàncanu) -> mànganu

muncu (di lu latinu "màncus" e "monco" 'n talianu) -> mungu

aggrancatu (di lu talianu "granchio" o di lu latinu "càncrulus") -> aggrangatu

mancu (di lu talianu "nemmanco") -> mangu

ecc.

 Àutri casi 

sgherzu (scherzu), ca diriva di lu talianu "scherzo" (ca veni di lu tidiscu "skeron").

spagu (spacu), ca diriva di lu latinu "spàcus" (e ca veni dittu "spago" ntô talianu)

ecc.

 Nu finòminu prisenti nta àutri lingui 

Ci voli nutari ca stu finòminu funèticu nun è tìpicu sulu dû sicilianu, pirchì asisti nta àutri lingui neolatini, comu p'asempiu la lingua corsa ca havi li furmi:

cattivu / gattivu (zoè 'n sicilianu: "tintu", "malu") dû latinu "captivus"

cabbia / gabbia (zoè 'n sicilianu: "caggia", "cagghia", ma puru "gaggia" e "gagghia") dû latinu "càvea"

cicala / cigala (zoè 'n sicilianu: "cicala") dû latinu "cìcada"

ecc.

Rifirimenti ca ùsanu sta sustituzzioni

Rifirimenti ca nun ùsanu sta sustituzzioni

Grammàtica di Pitrè, 1870 (sarvu di quarchi eccizzioni)
Dizziunariu etimològgicu di Giarrizzo, 1989 (sarvu di quarchi eccizzioni)
Vucabbulariu di Lucio Zinna - Antares Editrice, 2002

Ntâ littiratura siciliana
Dî pruverbi siciliani cugghiuti di Giuseppi Pitrè:
Si la dota nun l'appoja, nun la voli mancu lu boja.

Sicilianu standard usatu ntâ wikipedia

Raccumannamu di nun sustituiri la «C» gutturali cu la «G» gutturali.

 Nota supra li tèrmini usati 

La «G» gutturali (sonu "GH") è chiamata macari: «G» dura, «G» ucclusiva vilari sunora, «G» sunora.

La «C» gutturali (sonu "CH" zoè "K") è chiamata midemma: «C» vilari, «C» ucclusiva vilari surda.

Fonti usati

I Diffirenzi principali ntra i parrati siciliani (a cura di J. K. "Kirk" Bonner)

Catigurìa:Lingua siciliana